CELEX: 32011D0449
Language: lt
Date: 1309219200000
Title: 2011/449/ES: 2011 m. birželio 28 d. Tarybos sprendimas dėl pozicijos, kurios turi laikytis Europos Sąjunga Jungtiniame vadybos komitete sanitariniams ir fitosanitariniams reikalams, įsteigtame Susitarimu, steigiančiu Europos bendrijos bei jos valstybių narių ir Čilės Respublikos asociaciją, dėl to susitarimo IV priedo V priedėlio A dalies pakeitimo  Tekstas svarbus EEE

23.7.2011   
            
            
               LT
            
            
               Europos Sąjungos oficialusis leidinys
            
            
               L 193/5
            
         TARYBOS SPRENDIMAS
   2011 m. birželio 28 d.
   dėl pozicijos, kurios turi laikytis Europos Sąjunga Jungtiniame vadybos komitete sanitariniams ir fitosanitariniams reikalams, įsteigtame Susitarimu, steigiančiu Europos bendrijos bei jos valstybių narių ir Čilės Respublikos asociaciją, dėl to susitarimo IV priedo V priedėlio A dalies pakeitimo
   (Tekstas svarbus EEE)
   (2011/449/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 168 straipsnio 4 dalies b punktą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:
   
               (1)
            
            
               Sprendimu 2005/269/EB (1) Taryba Bendrijos vardu patvirtino Susitarimo, steigiančio Europos bendrijos bei jos valstybių narių ir Čilės Respublikos asociaciją (toliau – Asociacijos susitarimas), sudarymą.
            
         
               (2)
            
            
               Asociacijos susitarimo IV priede pateiktas Susitarimas dėl sanitarinių ir fitosanitarinių priemonių, taikomų prekybai gyvūnais ir gyvūninės kilmės produktais, augalais, augaliniais produktais ir kitomis prekėmis, ir gyvūnų gerovės (toliau – ES ir Čilės SFS susitarimas).
            
         
               (3)
            
            
               Pagal ES ir Čilės SFS susitarimo 16 straipsnio 2 dalies c punktą Jungtiniam vadybos komitetui sanitariniams ir fitosanitariniams reikalams (toliau – Jungtinis vadybos komitetas), įsteigtam Asociacijos susitarimo 89 straipsnio 3 dalimi, suteikiami įgaliojimai sprendimu keisti ES ir Čilės SFS susitarimo I–XII priedėlius.
            
         
               (4)
            
            
               ES ir Čilės SFS susitarimo V priedėlio A dalyje eiliškumo tvarka turėtų būti nustatyti prioritetiniai sektoriai arba sektorių dalys, kurių lygiavertiškumas gali būti pripažintas.
            
         
               (5)
            
            
               Čilės Respublika pageidautų taikyti dvigeldžių moliuskų perdirbimą, kuris nenumatytas susijusiuose Sąjungos teisės aktuose.
            
         
               (6)
            
            
               Norint įvertinti, ar siūlomas perdirbimas galėtų atitikti tokį patį vartotojų apsaugos lygmenį, kaip Sąjungos teisės aktuose nustatytas perdirbimas, būtina įvertinti abiejų perdirbimų lygiavertiškumą.
            
         
               (7)
            
            
               Pagal ES ir Čilės SFS susitarimo 7 straipsnio 4 dalies antrą pastraipą reikalaujama, kad prieš inicijuojant konsultacijas dėl lygiavertiškumo įvertinimo turi būti keičiama ES ir Čilės SFS susitarimo V priedėlio A dalis ir nustatyti prioritetiniai sektoriai ar sektorių dalys. Todėl į to priedėlio prioritetų sąrašą turėtų būti įtrauktas sektorius „žuvies produktai“ ir sektoriaus dalis „dvigeldžiai moliuskai“.
            
         
               (8)
            
            
               Todėl Sąjunga turėtų laikytis pridėtame Jungtinio vadybos komiteto sprendimo projekte nustatytos pozicijos dėl Asociacijos susitarimo IV priedo V priedėlio A dalies pakeitimo,
            
         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis Jungtiniame vadybos komitete sanitariniams ir fitosanitariniams reikalams (toliau – Jungtinis vadybos komitetas), įsteigtame Susitarimu, steigiančiu Europos bendrijos bei jos valstybių narių ir Čilės Respublikos asociaciją, dėl ES ir Čilės SFS susitarimo V priedėlio A dalies pakeitimo, grindžiama prie šio sprendimo pridėtu Jungtinio vadybos komiteto sprendimo projektu.
   2 straipsnis
   Jungtinio vadybos komiteto sprendimas dėl ES ir Čilės SFS susitarimo V priedėlio A dalies pakeitimo skelbiamas Europos Sąjungos oficialiajame leidinyje nedelsiant po jo priėmimo.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Liuksemburge 2011 m. birželio 28 d.
      
         
            Tarybos vardu
         
         
            Pirmininkas
         
         FAZEKAS S.
      
   
   
      (1)  2005 m. vasario 28 d. Tarybos sprendimas 2005/269/EB dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, sudarymo (OL L 84, 2005 4 2, p. 19).
   
      PROJEKTAS
      JUNGTINIO VADYBOS KOMITETO SANITARINIAMS IR FITOSANITARINIAMS REIKALAMS, ĮSTEIGTO PAGAL EUROPOS BENDRIJOS IR ČILĖS RESPUBLIKOS SUSITARIMĄ DĖL SANITARINIŲ IR FITOSANITARINIŲ PRIEMONIŲ, TAIKOMŲ PREKYBAI GYVŪNAIS IR GYVŪNINĖS KILMĖS PRODUKTAIS, AUGALAIS, AUGALINIAIS PRODUKTAIS IR KITOMIS PREKĖMIS, IR GYVŪNŲ GEROVĖS, SPRENDIMAS Nr. …/2011
      … m … d.
      kuriuo iš dalies keičiama Susitarimo IV priedo V priedėlio A dalis
      JUNGTINIS VADYBOS KOMITETAS,
      atsižvelgdamas į Europos bendrijos bei jos valstybių narių ir Čilės Respublikos susitarimo dėl sanitarinių ir fitosanitarinių priemonių, taikomų prekybai gyvūnais ir gyvūninės kilmės produktais, augalais, augaliniais produktais ir kitomis prekėmis, ir gyvūnų gerovės (toliau – ES ir Čilės SFS susitarimas), ypač į jo 7 straipsnio 4 dalies antrą pastraipą,
      kadangi:
      
                  (1)
               
               
                  ES ir Čilės SFS susitarimo 7 straipsnio 1 dalyje nustatyta, kad lygiavertiškumas gali būti pripažįstamas atskiros sektoriui arba sektoriaus daliai taikomos priemonės ir (arba) priemonių ir (arba) sistemų grupių atžvilgiu.
               
            
                  (2)
               
               
                  ES ir Čilės SFS susitarimo 7 straipsnio 4 dalyje nustatyta, kad sektoriai ar sektorių dalys, kurių atžvilgiu gali būti inicijuota lygiavertiškumo pripažinimo procedūra, turi būti nustatyti eiliškumo tvarka V priedėlio A dalyje.
               
            
                  (3)
               
               
                  Čilės Respublika pareiškė pageidavimą dvigeldžius moliuskus į V priedėlio A dalį įtraukti kaip prioritetinę sektoriaus dalį žuvies produktų sektoriuje, kad būtų inicijuotas jiems taikomų priemonių lygiavertiškumo vertinimas.
               
            
                  (4)
               
               
                  Šalys per penktąjį Jungtinio vadybos komiteto posėdį susitarė inicijuoti ES ir Čilės SFS susitarimo V priedėlio A dalies atitinkamo pakeitimo procedūrą,
               
            PRIĖMĖ ŠĮ SPRENDIMĄ:
      1 straipsnis
      ES ir Čilės SFS susitarimo V priedėlio A dalis pakeičiama šio sprendimo priede esančiu tekstu.
      2 straipsnis
      Šį sprendimą, sudarytą dviem egzemplioriais, pasirašo Jungtinio vadybos komiteto pirmininkai arba kiti asmenys, įgalioti veikti Šalių vardu. Jis priimamas dviem Šalių vardu veikiantiems sekretoriams pasikeičiant raštiškais pranešimais, kuriais patvirtinama, kad būtinos teisinės vidaus procedūros yra baigtos.
      3 straipsnis
      Šis sprendimas įsigalioja tą dieną, kurią išduotas paskutinis raštiškas pranešimas, kuriuo pasikeista.
      
         Pasirašyta Santjage [data]
         Pasirašyta Briuselyje [data]
         
            
               Jungtinio vadybos komiteto vardu
            
            
               Čilės Respublikos delegacijos vadovas
            
            
               Europos Sąjungos delegacijos vadovas
            
         
      
      
         PRIEDAS
         
            V priedėlis
            
               PRIORITETINIAI SEKTORIAI AR SEKTORIŲ DALYS, KURIŲ LYGIAVERTIŠKUMAS GALI BŪTI PRIPAŽINTAS, IR LAIKINO ĮMONIŲ PATVIRTINIMO SĄLYGOS BEI NUOSTATOS
            
            A.   Prioritetiniai sektoriai ar sektorių dalys, kurių lygiavertiškumas gali būti pripažintas
            
                        1.
                     
                     
                        Sektorius: žuvininkystės produktai
                        Sektoriaus dalis: dvigeldžiai moliuskai